Atenolol
Atenolol je selektivni β1 receptor antagonist, lijek koji pripada grupi beta blokatora (ponekad β-blokatori). To je klasa lijekova koja se uglavnom upotreblljava u liječenju bolesti srca. U upotrebu uveden 1976., atenolol je razvijan kao zamjena za propranolol u tretmanu hipertenzije. Djeluje putem usporavanja rada srca i smanjenja obima aktivnosti. Za razliku od propranolola, atenolol ne prolazi tako lahko kroz krvno-moždanu barijeru, čime se smanjuje učestalost nuspojava u centralnom nervnom sistemu. Atenolol je jedan od najčešće korištenih β-blokatora u Velikoj Britaniji i nekada je bio najvažniji tretman u liječenju hipertenzije. Međutim, nedavna istraživanja pokazuju da atenolol nije efikasan kao lijek i da ne smanjuje stopu smrtnosti. Kada se koristi za liječenje hipertenzije, javlja se čak i mali porast smrtnosti u nekim podgrupama.